**E L Ő T E R J E S Z T É S**

**Német Nemzetiségi Önkormányzat Újhartyán Képviselő-testületének**

**2024. szeptember 24-i ülésre**

**1. napirend:**

**Tárgy:** **Gyermekvár Német Nemzetiségi Óvoda alapdokumentumai**

**Előterjesztő:** Rizmajer Ildikó intézményvezető

**Szavazás módja:** Határozathozatal, egyszerű többség

**Tisztelt Képviselő-testület!**

Elkészült a Gyermekvár Német Nemzetiségi Óvoda éves munkaterve a 2024-2025. nevelési évre vonatkozóan, illetve a Pedagógiai Program módosítása (mellékletek).

A munkaterv tartalmazza az intézménnyel kapcsolatos általános információkat, a nevelési év rendjét, a tervezett szüneteket, a pedagógiai folyamatokra vonatkozó terveket, a tanügyi munka szervezését, a személyiség- és közösségfejlesztést, a gazdálkodással kapcsolatos feladatokat, a személyi és szervezeti feltételeket. A munkaterv mellékletei tartalmazzák továbbá a magyar és német nemzetiségi szakmai munkaközösség munkatervét, a nevelési év projekt tervezetét, pedagógusoknak szóló útmutatót, és eseménynaptárat a szülők részére.

A Pedagógiai Program is aktualizálásra, frissítésre került.

Kérem a Tisztelt Képviselő-testület az előterjesztés megtárgyalására és a dokumentumok elfogadására!

**Határozati javaslatok**

A Német Nemzetiségi Önkormányzat Újhartyán Képviselő-testülete feladat- és hatáskörében eljárva az alábbi határozatokat hozza:

**Német Nemzetiségi Önkormányzat Újhartyán Képviselő-testületének**

**……../2024.(IX.24.) számú határozata**

A Német Nemzetiségi Önkormányzat Újhartyán Képviselő-testülete úgy döntött, hogy a Gyermekvár Német Nemzetiségi Óvoda 2024-2025. nevelési évre vonatkozó munkatervét az előterjesztés szerint elfogadja.

Határidő: azonnal

Felelős: elnök

**Német Nemzetiségi Önkormányzat Újhartyán Képviselő-testületének**

**……../2024.(IX.24.) számú határozata**

A Német Nemzetiségi Önkormányzat Újhartyán Képviselő-testülete úgy döntött, hogy a Gyermekvár Német Nemzetiségi Óvoda Pedagógiai Programjának módosítását az előterjesztés szerint elfogadja.

Határidő: azonnal

Felelős: elnök

**Újhartyán, 2024. szeptember 16.**